Ihi ma nmuqel ɣer deffir, ad d-neg tamawt ɣef wussan iɛeddan dakken tameṭṭut taqbaylit ur tesɛi ara azref akken i t-yesɛa urgaz. Di tmurt-nneɣ izerfan n tmeṭṭut ttwarekḍen, bɣan ad d-rbun amkan n tmeṭṭut di tmurt, bɣan ad d-mḥun ula d later-is. Ɣas akken tettwaḥqer teṣber, tessusem, ɣas akken yeččur wul-is, aṭas i iɛebba uɣilif tezwar laɛqel ɣer sdat-s akken yeqqar yinzi  kra n win iɛetben yettɣellit taggara.